0309.xml
کراچی سٹاک ایکسچینج میں تیزی کا رجحان، کے ایس ای 100 انڈیکس 30180.30 پوائنٹس پر بند
کراچی ۔ 16 ستمبر (اے پی پی) کراچی اسٹاک ایکسچینج (کے ایس ای) میں تیزی کا رجحان رہا، کے ایس ای 100 انڈیکس 110.17 پوائنٹس کے اضافہ سے 30180.30 پوائنٹس پر بند ہوا۔ تفصیلات کے مطابق کاروباری ہفتہ کے دوسرے روز منگل کو کراچی اسٹاک ایکسچینج میں حصص کی خرید و فروخت میں تیزی کا رجحان رہا اور کے ایس ای 100 انڈیکس 110.17 پوائنٹس کے اضافہ سے 30180.30 پوائنٹس پر بند ہوا جبکہ کے ایس ای 30 انڈیکس بھی 20.29 پوائنٹس کی تیزی سے 20817 پوائنٹس پر بند ہوا۔ مزیدبرآں کے ایس سی آل شیئر انڈیکس میں 80.84 پوائنٹس کا اضافہ رونماء ہوا جبکہ کے ایم آئی 30 انڈیکس میں بھی 132.74 پوائنٹس کی تیزی ریکارڈ کی گئی۔ بینکس ٹریڈ ایبل (بی اے ٹی آئی) انڈیکس 130.64 پوائنٹس کے اضافہ سے 17698.49 پوائنٹس پر بند ہوا تاہم آئل اینڈ گیس ٹریڈ ایبل (او جی ٹی آئی) انڈیکس 198.93 پوائنٹس کی کمی سے 22766.16 پوائنٹس پر بند ہوا۔ مارکیٹ میں مجموعی طور پر 406 کمپنیوں کے حصص کا لین دین ہوا جن میں سے 190 کمپنیوں کے حصص کی قیمتوں میں تیزی، 194 کمپنیوں کے حصص کے بھاؤ میں مندی اور 22 کمپنیوں کے حصص کی قیمتوں میں استحکام رہا۔ سب سے زیادہ تیزی یونی لیور فوڈز کے حصص کی قیمتوں میں ہوئی جس کے حصص کی قیمت 340 روپے کے اضافہ سے 8850 روپے پر بند ہوئی۔ اسی طرح باٹا پاکستان کے حصص کی سودے بھی 97 روپے کی تیزی سے 3150 روپے پر بند ہوئے۔ سب سے زیادہ مندی رفحان میز پروڈکٹس اور پیلپس مورس پاکستان کے حصص کی قیمتوں میں ہوئی۔ رفحان میز پروڈکٹس کے حصص کی قیمت 161.11 روپے کی مندی سے 10400 روپے اور پیلپس مورس پاکستان کے حصص کی قیمت بھی 36.09 روپے کی کمی سے 728.91 روپے رہ گئی۔ سب سے زیادہ کاروبار فیصل بینک کے حصص میں ہوا جو 2 کروڑ 33 لاکھ 90 ہزار 500 شیئرز رہا جس کی قیمت 17.80 روپے سے شروع ہو کر 18.62 روپے پر بند ہوئی۔ مجموعی طور پر 19 کروڑ 52 لاکھ 81 ہزار 730 حصص کا کاروبار ہوا جس کا تجارتی حجم 9 ارب 13 کروڑ 87 لاکھ 23 ہزار 43 روپے رہا۔ مارکیٹ کیپیٹل 70 کھرب 19 ارب 89 کروڑ 19 لاکھ 98 ہزار 249 روپے سے بڑھ کر 70 کھرب 31 ارب 78 کروڑ 63 لاکھ 31 ہزار 413 روپے ہو گیا۔ فیوچر ٹریڈنگ میں 128 کمپنیوں کے حصص کی قیمتوں میں تیزی، 15 کمپنیوں کے حصص کی قیمتوں میں مندی اور 3 کمپنیوں کے حصص کی قیمتوں میں استحکام رہا جبکہ 2 کروڑ 77 لاکھ 40 ہزار 702 حصص کا کاروبار ہوا
APP
16.09.14
0309p.xml
بازار حصص میں تیزی 100انڈیکس میں 110پوائنٹ کا اضافہ  مارکیٹ سرمائے میں 11ارب سے زاید کا اضافہ ،کاروباری لین دین پیر کی نسبت 6کروڑ شےئر ز زاید رہا، 100انڈیکس30ہزار180پوائنٹ پر بند ہوا
کراچی(کامرس رپوٹر)کراچی اسٹاک مارکیٹ میں منگل کے روز تیزی کا رحجان رہا،کے ایس ای 110انڈیکس 30100پوائنٹ کی ایک اور بالائی سطح عبور کر گیا جبکہ مارکیٹ کے سرمائے میں 11ارب سے زاید کا اضافہ ریکارڈ کیا گیا ،کاروباری لین دین پیر کی نسبت 6کروڑ شےئرز زاید رہا،کراچی اسٹاک مارکیٹ پیر کے روز کاروباری کاروبار کا آغاز تیزی کے ساتھ ہوا،سرمایہ کاروں کی بینکنگ ،سیمنٹ اور توانائی کے شعبوں میں سرمایہ کاری کے باعث ٹریڈنگ کے دوران کے ایس ای 100انڈیکس30100اور30200کے 2بالائی حدوں کو عبور کرتا ہوا30277.5پوائنٹ پر جا پہنچا تاہم مقامی سرمایہ کاروں کی جانب سے منافع کی خاطر مخصوص اسٹاکٹس میں فروخت کے انتہائی معمولی دباؤ نے انڈکس کو کم کر دیا لیکن اس کے باوجود کاروبار کے اختتام پر کے ایس ای 100انڈیکس110.17پوائنٹ کے اضافے سے 30070.13پوائنٹ سے بڑکے 30108.30پوائنٹ کی سطح پر بند ہوا،اسی طرح 20.28پوائنت کے اضافے سے کے ایس ای 30انڈیکس2081پوائنت اور کے ایس ای آل شےئرز انڈیکس 22011.39پوائنٹ سے بڑھ کر 22092.20پوائنٹ پر جا پہنچا ۔سرمایہ کاروں کے مطابق مارکیٹ رینج پاؤنڈ اور کم مالیاتی حجم کے ساتھ ٹریڈ کرتی دکھا ئی دے رہی ہے صورتحالکا واضح نہ ہونا ہے کیونکہ نتائج سیزن کا اختتام ہو چکا ہے اور جی آئی ڈی سی مسائل کی وجہ سے فرٹیلائرز سیکٹر دباؤ کا شکار ہے جبکہ حالیہ سیلاب کی وجہ سے سیمنٹ اور فرٹیلائرز سیکٹرکے آنے والے نتائج پر منفی اثرات پڑ سکتے ہیں اس لیے موجودہ سیاسی صورت حال کے تناظر میں سرمایہ کاروں کی یہ رائے قائم ہو چکی ہے کہ آنے والے وقتوں میں مارکیٹ بڑی گراوٹ کا شکار ہو سکتی ہے ۔منگل کو کاروبار کے اختتام پر مارکیٹ کے سرمائے میں 11ارب89کروڑ 43لاکھ33ہزارپر16روپے کا ضافہ ریکارڈکیا گیا جس کے نتیجے میں مارکیٹ کا مجموعی سرمایہ 70کھرب 19ارب اور89کروڑ19لاکھ98ہزار249روپے سے بڑھ کر 70کھرب31ارب78کروڑ63لاکھ 31ہزار 413روپے ہو گیا۔منگل کے روز مارکیٹ میں 19کروڑ 52لاکھ81ہزارحصص کا کاروبار ہوا اور ٹریڈنگ ویلیو 9ارب روپے ریکارڈ ہواجبکہ پیر کو 13کروڑ 28لاکھ 42ہزار حصص کا کاروبار ہوا تھا اور ٹریڈنگ ویلیو5ارب روپے تک محدود دیکھا گیا۔کراچی اسٹاک مارکیٹ میں منگل کو مجموعی طور پر 406کمپنیوں کا کاروبار ہوا جس میں سے 190کمپنیوں کے حصص کی قیمتوں میں اضافہ 194میں کمی اور22کمپنیوں کے حصص کی قیمتوں میں استحکام رہا۔
daily_islam
17.09.14